2018. augusztus 16.

A Henkel pozitív eredményekről számolhat be a második negyedévben a jelentős mértékű, negatív valutahatások ellenére is

# A második negyedévben a Henkel erős szerves árbevétel-növekedésről számolhat be, valamint tovább nőtt a margin és a bevételek

* **Az értékesítés új magasságokat ért el: 5 143 millió euró, +3,5%-os szerves növekedés**
* **Az EBIT\* új magasságokat ért el: 926 millió euró (+1,8%)**
* **EBIT marzs\* további növekedése: +20 bázisponttal 18,0%-ra**
* **Elsőbbségi részvények hozama\*: 1,58 euró (+1,9%), a valutahatások kizárásával: +7,7%**
* **Az észak-amerikai fogyasztási cikkekkel kapcsolatos üzletek visszatértek a rendes szolgáltatási szintekre**
* **A Henkel aktualizálta az egész évre vonatkozó kilátásokat, melyben megjelenik a valuták és anyagárak erősebb ellenszele, valamint az, hogy a Henkel 2-4%-os (változatlan) szerves árbevétel-növekedést, 18% körüli EBIT\* marzsot (korábban: több, mint 17,5%) és 3-6%-os (korábban: 5-8%) növekedést vár az elsőbbségi részvények hozama\* terén**

**Düsseldorf – „Az erős szerves árbevétel-növekedés által a Henkel pozitív fejlődést könyvelhetett el a második negyedévben a jelentős, negatív valutafolyamatok és a magasabb alapanyagárak ellenére. Történelmi magasságokba emeltük a negyedéves értékesítést, tovább javult a korrigált EBIT-marzs és az eddigi legmagasabb negyedéves kiigazított hozamot értük el” – nyilatkozta Hans Van Bylen, a Henkel igazgatóságának elnöke. „Az Adhesives Technologies üzletágban nagyon erős szerves növekedést értünk el, a Laundry & Home Care üzletág jó növekedésről számolt be, valamint a Beauty Care üzletág fejlődése is pozitív volt.”**

\* Az egyszeri költségek/bevételek és átszervezési kiadások hatásának kiszűrésével.

**„Minden régióban szerves árbevétel-növekedést értünk el nagyon erős teljesítményt nyújtva a feltörekvő piacokon, valamint megfelelő volt a fejlődés az érett piacokon is. Az észak-amerikai üzleteink ismét növekedésnek indultak a szolgáltatási szintek normalizálódásával.”**

**„Az első negyedévhez hasonlóan a második negyedévben is jelentős valutaviharokkal és növekvő alapanyagárakkal néztünk szembe. A valuták negatív hatással voltak a jelentett értékesítésekre: ez a negatív hatás 6,1%-os volt, ez körülbelül 310 millió eurót jelent. A valuták hatással voltak működési profitunkra és az egy részvényre jutó hozamra is. A valutafolyamatok figyelmen kívül hagyásával erős, 7,7%-os növekedést értünk el az egy részvényre jutó nyereség terén” – mondta Hans Van Bylen.**

**A 2018-as pénzügyi év aktualizált előrejelzései**

**A Henkel aktualizálta a 2018-as pénzügyi évre vonatkozó iránymutatást. A vállalat megerősítette, hogy 2-4%-os szerves árbevétel-növekedést vár a Henkel Csoporttól. A Henkel az Adhesive Technologies üzletágban már 4-5%os szerves árbevétel-növekedésre számít a korábbi 2-4%-hoz képest. A Laundry & Home Care üzletágban továbbra is 2-4%-os növekedést várnak. A Henkel megerősítette, hogy a Beauty Care üzletágban 0-2%-os pozitív szerves árbevétel-növekedésre számít.**

**A korrigált árbevétel-arányos megtérülés (EBIT) kapcsán a Henkel évi közel 18%-os növekedésre számít a korábbi, 17,5%-ot meghaladó növekedéshez képest. A várakozások szerint mindhárom üzletág továbbra is pozitívan teljesít majd. A valuták és anyagárak változása miatt a Henkel már csupán 3-6%-os növekedésre számít az elsőbbségi részvények korrigált hozamában a korábbi 5-8%-hoz képest.**

**„Az előrejelzésből látható, hogy továbbra is a fenntartható, nyereséges növekedésre fókuszálunk és elkötelezettek vagyunk amellett, hogy előmozdítsuk stratégiai prioritásaink megvalósítását” – nyilatkozta Hans Van Bylen.**

**Értékesítés és bevételek 2018 második negyedévében**

2018 második negyedévében az 5 143 eurós **árbevétel** történelmi magasságokat ért el és névlegesen 0,9%-kal nőtt az előző év második negyedévéhez képest. A **szerves** árbevétel, amelybe nem tartoznak bele a negatív valutahatások és a felvásárlások/befektetés‑megszüntetések, erős, 3,5%-os növekedést mutatott. A felvásárlások és befektetés‑megszüntetések hozzájárulása 3,5% volt. Ez 7%-os növekedést eredményez. A valutaváltozások 6,1%-os negatív hatással voltak az értékesítésre.

Az **Adhesive Technologies** üzletág nagyon erős, 5,2%-os szerves árbevétel-növekedésről számolt be. A **Beauty Care** üzletágban a szerves árbevétel 0,4%-kal haladta meg az előző év második negyedéves szintjét. A **Laundry & Home Care** jó, 2,9%-os szerves árbevétel-növekedésről számolt be.

A **digitális értékesítésben** csoportszinten tapasztalt kétszámjegyű növekedés is az árbevétel növekedést erősítette, melyet a fogyasztási üzletágak különösen jó teljesítménye alapozott meg.

A **feltörekvő piacok** ismét átlagos felüli mértékben járultak hozzá a Csoport szerves növekedéséhez a nagyon erős, 5,4%-os szerves növekedéssel az értékesítés területén. Az **érett piacok** jó, 2,2%-os szerves árbevétel-növekedést értek el.

A 0,1%-os szerves növekedést mutató **nyugat-európai** eladások stabil fejlődést jeleznek. **Kelet-Európa** 8,2%-os szerves növekedést ért el. **Afrikában / a Közel Keleten** az értékesítések szerves növekedése 4,7% volt. **Észak-Amerikában** ez az érték 4,9% volt. **Latin-Amerika** 6,3%-os szerves növekedést ért el, míg az **ázsiai‑csendes-óceáni** térségben 1,9%-os volt a szerves növekedés.

A **korrigált üzemi (üzleti) eredmény** 1,8%-os növekedéssel az előző év második negyedévének 909 millió eurós eredményéről 926 millió euróra nőtt, amely új csúcsnak tekinthető.

**A korrigált árbevétel-arányos megtérülés (EBIT)** 0,2 százalékponttal 18,0%-ra növekedett.

**Az elsőbbségi részvények korrigált hozama** 1,9%-kal1,55 euróról 1,58 euróra emelkedett. A valutaváltozásoknak 5,8%-os negatív hatásuk volt az elsőbbségi részvények korrigált hozamának növekedésére. A valutahatások kizárásával az elsőbbségi részvények korrigált hozama 7,7%-kal nőtt.

A **nettó forgótőke** árbevételhez viszonyított aránya 6,3%-kal meghaladta a 2017. második negyedévi értéket (5,2%).

**Üzletágak teljesítménye**

Az **Adhesive Technologies** üzletág nagyon erős, 5,2%-os szerves **árbevétel- növekedést** ért el a második negyedévben. Nominálisan az árbevétel 2,6%-os növekedéssel 2 432 millió euróra emelkedett. A **korrigált üzemi (üzleti) eredmény** 1,5%-kal nőtt és elérte a 462 millió eurót. A **korrigált árbevétel-arányos megtérülés** 19,0%-os értéke kis mértékben alul múlta az előző év második negyedéves szintet.

A **Beauty Care** üzletág **értékesítése** **szervesen** 0,4%-kal nőtt. A nominális árbevétel 3,8%-os növekedést mutatott és elérte a 1 035 millió eurót. A **korrigált üzemi (üzleti) eredmény** 4,4%-os növekedést mutatott éselérte a 187 millió eurót. A **korrigált árbevétel-arányos megtérülés** 0,1 százalékponttal 18,1%-ra nőtt.

A **Laundry & Home Care** üzletág jó, 2,9%-os **szerves árbevétel-növekedést** ért el a második negyedévben. A nominális árbevétel elérte az 1 644 millió eurót; ez az összeg 1 703 millió euró volt az előző év második negyedévében. A **korrigált üzemi (üzleti) eredmény (EBIT)** 295 millió eurós értéke 1,0%-kal alulmúlta 2017. év második negyedévének értékét. A **korrigált árbevétel-arányos megtérülés** 0,4 százalékponttal 17,9%-ra nőtt.

**Jó üzleti teljesítmény 2018 első felében**

2018 első felében a Henkel 9 978 millió euró **árbevételre** tett szert. A szerves árbevétel-növekedés 2,3%-os volt, amely nem foglalja magába a valutaváltozások és a felvásárlások/befektetés‑megszüntetések hatásait. A külföldi valutaváltási folyamatok 7,4%-kal csökkentették az árbevételt.

A **korrigált üzemi (üzleti) eredmény** 0,3%-kal 1 763 euróról 1 768 millió euróra nőtt.

A **korrigált árbevétel-arányos megtérülés** 17,4%-ról 17,7%-ra nőtt.

**Az elsőbbségi részvények korrigált hozama** 1,7%-kal 2,96 euróról 3,01 euróra emelkedett. A valutaváltozásoknak 6,1%-os negatív hatásuk volt az elsőbbségi részvények korrigált hozamának növekedésére. A valutahatások kizárásával az elsőbbségi részvények korrigált hozama 7,8%-kal nőtt.

2018 első felében az **Adhesive Technologies** üzletág nagyon erős, 5%-os szerves árbevétel-növekedést ért el. A korrigált árbevétel-arányos megtérülés18,5% volt.

A fogyasztói cikkek piacán történő értékesítéseket az észak-amerikai szállítási nehézségek hátrányosan befolyásolták. A **Beauty Care** üzletág szerves értékesítése 2,0%-kal alul múlta az előző évi értéket. A 17,4%-os korrigált árbevétel-arányos megtérülés a 2017 első felében elért szinten volt. A **Laundry & Home Care** üzletág 1,1%-os szerves árbevétel-növekedést könyvelhetett el. A korrigált árbevétel‑arányos megtérülés erős növekedést mutatva 17,4%-ról 18,2%-ra emelkedett.

2018. június 30-tól a Henkel **nettó pénzügyi helyzete** -3 597 millió eurós mérleget mutatott (2017. december 31: -3 225 millió euró).

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaiban vezető pozícióban van sok piacon és kategóriában, szerte a világon. A 1876-ban alapított Henkel több mint 140 éves sikert tudhat maga mögött. A Henkel 2017-ben 20 milliárd euró árbevételt és 3,5 milliárd euró korrigált üzemi eredményt ért el. A Henkel három – Loctite, Schwarzkopf és Persil – vezető márkája együttesen több mint 6,4 milliárd euró árbevételt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

A jelen dokumentum a jövőre vonatkozó állításokat tartalmaz, amelyek a Henkel AG & Co. KGaA vállalati vezetősége jelenlegi becslésein és feltételezésein alapszanak. A jövőre vonatkozó állításokat olyan és hasonló szavakkal fejezzük ki, mint a vár, szándékozik, tervez, jósol, feltételez, vél, becsül, számít. Az ilyen állítások semmiképpen sem értelmezendők úgy, hogy azok garanciát jelentenének az általuk kifejezett várakozások pontos teljesülésére. A Henkel AG & Co. KGaA és kapcsolt vállalkozásainak jövőbeli teljesítménye és tényleges eredményei számos kockázat és bizonytalanság függvényei, és így jelentősen eltérhetnek a jövőre vonatkozó állításoktól. Sok ilyen tényezőre nincs befolyása a Henkelnek, és ezek előre nem becsülhetők fel pontosan, mint például a későbbi gazdasági környezet, vagy a versenytársak és más piaci szereplők tevékenysége. A Henkel nem tervezi és nem vállalja, hogy a jövőre vonatkozó állításait frissítse.

Kapcsolat   
  
**Investors & Analysts Press & Media**

**Lars Korinth Lars Witteck**

Phone: +49 211 797 - 1631 Phone: +49 211 797 - 2606

Email: [lars.korinth@henkel.com](mailto:lars.korinth@henkel.com) Email: [lars.witteck@henkel.com](mailto:lars.witteck@henkel.com)

**Christopher Hüsgen Wulf Klüppelholz**

Phone: +49 211 797 - 4314 Phone: +49 211 797 - 1875

Email: [christopher.huesgen@henkel.com](mailto:christopher.huesgen@henkel.com) Email: wulf.klueppelholz@henkel.com

**Mona Niermann Jennifer Ott**

Phone: +49 211 797 - 7151 Phone: +49 211 797 - 2756

Email: [mona.niermann@henkel.com](mailto:mona.niermann@henkel.com) Email: [jennifer.ott@henkel.com](mailto:jennifer.ott@henkel.com)

**Steffen Nix**

Phone: +49 211 797 - 6459

Email: [steffen.nix@henkel.com](mailto:steffen.nix@henkel.com)

A 2018. első negyedéves pénzügyi teljesítményéről szóló közlemény több letölthető dokumentummal elérhető az alábbi weboldalakon:

[www.henkel.com/press](http://www.henkel.de/presse)

[www.henkel.com/ir](http://www.henkel.de/ir)

Henkel Magyarország Kft.

Vállalati kommunikáció

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)